Diari Oficial de la Generalitat Valenciana


Sumari del DOGV 9704, del 16-10-2023 (2023/10160)

Extracte de la Resolució de 26 de seteembre de 2023, del vicerector d'Internacionalització i Multilingüisme, per la qual s'aprova la convocatòria del programa de mobilitat d'estudiants de grau per a estudis Erasmus Estudis de la Universitat de València per al curs acadèmic 2024-2025.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9704

Data del DOGV
:   16-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10132


Data del document
:   26-09-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València

Extracte de la Resolució de 26 de seteembre de 2023, del vicerector d'Internacionalització i Multilingüisme, per la qual s'aprova la convocatòria del programa de mobilitat d'estudiants de grau per a estudis Erasmus Estudis de la Universitat de València per al curs acadèmic 2024-2025. [2023/10865]  
BDNS (identif.): 720656.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/720656)  
  
Primer. Beneficiaris:  
Podrà ser beneficiari de les destinacions de mobilitat d'aquesta convocatòria l'estudiantat de la Universitat de València que complisca els següents requisits a la data de fi del període de presentació de sol·licituds:  
a) Ser nacional d'algun dels països de la Unió Europea. També podran participar els nacionals d'altres països si estan en possessió d'un permís de residència vàlid per a residir a Espanya durant el període de realització de la mobilitat.  
b) Estar matriculat en estudis oficials de grau de la Universitat de València, tant en el moment de realitzar la sol·licitud com durant el període d'estada en la universitat de destinació.  
c) Tenir superats 42 crèdits en el corresponent pla d'estudis a la finalització del curs acadèmic 2022-2023. Si l'últim dia del termini de sol·licituds l'estudiantat té pendent de resolució una sol·licitud de reconeixement de crèdits superats en cursos anteriors al de la sol·licitud, es tindran en compte aquests crèdits sempre que compte amb resolució estimatòria de la seua sol·licitud l'últim dia del termini de reclamació a la llista d'exclosos i s'al·legue així per part de l'interessat en el tràmit de reclamació a aquesta llista.  
d) No ser beneficiari en el curs 2024-2025 d'un altre programa de mobilitat de la Universitat de València (SICUE, Programa Internacional, Lliure Mobilitat o estades llargues en el marc de l'aliança d'universitats europees de la Universitat de València FORTHEM), excepte el programa Erasmus Pràctiques. En aquest últim cas, sempre que la mobilitat es realitze en un període temporal diferent. Es podrà denegar la participació en l'acte de preselecció d'aquesta convocatòria a l'estudiantat que ja tinga una destinació acceptada en qualsevol dels altres programes citats.  
  
e) No superar la duració màxima de les estades Erasmus en estudis de grau establits en el punt 4.3 d'aquesta convocatòria.  
f) Acreditar el requisit lingüístic en els termes establits en el punt 3 d'aquesta convocatòria.  
g) A més dels requisits generals, els sol·licitants hauran de complir els requisits específics de les destinacions que sol·liciten, tant en el moment de realitzar la sol·licitud, de la preselecció i adjudicació com durant el curs 2024-2025. Exemples de requisits específics acadèmics són: l'exigència d'una nota mitjana d'expedient mínima, una quantitat mínima de crèdits incorporats a l'expedient o la superació d'assignatures concretes.  
h) L'adjudicació queda condicionada al compliment de les normes de mobilitat de cada titulació adoptades pels centres als quals s'adscriuen. Aquests centres es pronunciaran, si escau, sobre l'exclusió de l'alumnat afectat.  
  
Segon. Objecte  
Convoca el programa de mobilitat Erasmus Estudis per a estudiantat de grau de la Universitat del curs acadèmic 2024-2025 que possibilita la realització d'estudis en altres universitats europees.  
  
  
Tercer. Bases reguladores  
La convocatòria està publicada en el Tauler d'Anuncis Oficial de la Universitat de València.  
https://links.uv.es/M3EnOWo  
Quarta. Quantia  
La concessió de les ajudes econòmiques se separa de l'adjudicació de les destinacions a l'estudiantat vist que la concessió de les beques econòmiques del programa Erasmus Estudis està supeditada a la distribució que realitze el SEPIE en relació a les beques europees. En funció d'aquestes decisions, la Universitat de València determinarà els procediments d'assignació de totes les beques, incloses les beques que finança la mateixa Universitat de València. En tot cas, s'intentarà garantir que tot l'estudiantat puga gaudir de finançament econòmic durant tota la seua estada.  
Una vegada que les diferents administracions que financen les bequen econòmiques acorden les condicions d'aquestes, es publicarà la distribució i quantia definitiva de les mateixes per al curs 2024-2025. Tota la informació podrà consultar-se en la web del Servei de Relacions Internacionals i Cooperació.  
  
Cinqué. Termini de presentació de sol·licituds  
El termini de presentació de les sol·licituds serà del 6 al 24 de novembre de 2023, tots dos inclosos.  
  
Sisé. Altres dades  
Les sol·licituds per a participar en aquesta convocatòria es realitzaran mitjançant el formulari telemàtic «Sol·licitud de programes de mobilitat» que es pot trobar en el Portal Serveis Estudiant de la Universitat de València https://webges.uv.es/uvportaluvweb/.  
  
València, 26 de setembre de 2023.- El vicerrector d'Internacionalizació i Multilingüisme (p. d. de la rectora, DOGV 30.05.2022): Carlos Cecilio Padilla Carmona.